CELEX: 62011TA0128
Language: sk
Date: 2014-02-27 00:00:00
Title: Vec T-128/11: Rozsudok Všeobecného súdu z  27. februára 2014 – LG Display a LG Display Taiwan/Komisia ( „Hospodárska súťaž — Kartely — Svetový trh s obrazovkami z tekutých kryštálov (LCD) — Dohody a zosúladené postupy týkajúce sa cien a výrobných kapacít — Vnútorné predaje — Právo na obhajobu — Pokuty — Čiastočné oslobodenie od pokuty — Jediné a nepretržité porušenie — Zásada ne bis in idem“ )

7.4.2014   
            
            
               SK
            
            
               Úradný vestník Európskej únie
            
            
               C 102/32
            
         Rozsudok Všeobecného súdu z 27. februára 2014 – LG Display a LG Display Taiwan/Komisia
   (Vec T-128/11) (1)
   
   ((„Hospodárska súťaž - Kartely - Svetový trh s obrazovkami z tekutých kryštálov (LCD) - Dohody a zosúladené postupy týkajúce sa cien a výrobných kapacít - Vnútorné predaje - Právo na obhajobu - Pokuty - Čiastočné oslobodenie od pokuty - Jediné a nepretržité porušenie - Zásada ne bis in idem“))
   2014/C 102/50
   Jazyk konania: angličtina
   
      Účastníci konania
   
   
      Žalobkyne: LG Display Co. Ltd (Soul, Južná Kórea) a LG Display Taiwan Co. Ltd (Taipei, Taiwan) (v zastúpení: A. Winckler a F.-C. Laprévote, advokáti)
   
      Žalovaná: Európska komisia (v zastúpení: P. Van Nuffel a F. Ronkes Agerbeek, splnomocnení zástupcovia, za právnej pomoci S. Kingston, barrister)
   
      Predmet veci
   
   Návrh na čiastočné zrušenie rozhodnutia Komisie K(2010) 8761 v konečnom znení z 8. decembra 2010 týkajúceho sa konania podľa článku 101 [ZFEÚ] a článku 53 Dohody o Európskom hospodárskom priestore (vec COMP/39.309 – LCD) a na zníženie sumy pokuty uloženej žalobkyniam týmto rozhodnutím
   
      Výrok rozsudku
   
   
               1.
            
            
               Výška pokuty uloženej spoločne a nerozdielne spoločnostiam LG Display Co. Ltd a LG Display Taiwan Co. Ltd v článku 2 rozhodnutia Komisie K(2010) 8761 v konečnom znení z 8. decembra 2010 týkajúceho sa konania podľa článku 101 [ZFEÚ] a článku 53 Dohody o Európskom hospodárskom priestore (vec COMP/39.309 – LCD) sa stanovuje na sumu 210 000 000 eur.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               LG Display a LG Display Taiwan znášajú svoje vlastné trovy konania a sú povinné nahradiť tri štvrtiny trov konania, ktoré vznikli Európskej komisii.
            
         
               4.
            
            
               Komisia znáša štvrtinu svojich vlastných trov konania.
            
         
      (1)  Ú. v. EÚ C 130, 30.4.2011.